**kiskőrös város polgármestere**

## ELŐTERJESZTÉS

(sürgőséggel a Képviselő-testület 2016. december 14-i ülésére)

**TÁRGY: A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TÁRSULÁSI MEGÁLLAPODÁSÁNAK MÓDOSÍTÁSA, A MÓDOSÍTÁSOKKAL EGYSÉGES SZERKEZETBE FOGLALT TÁRSULÁSI MEGÁLLAPODÁS ELFOGADÁSA**

A Homokhátsági Regionális Hulladékgazdálkodási Önkormányzati Társulás a 45/2014. (XII.11.) TT. határozatával a 2014.december 11-én megtartott ülésén döntött a Társulási Megállapodás 3. sz. módosításának kezdeményezéséről, amely szerint

1. A Homokhátsági Regionális Hulladékgazdálkodási Önkormányzati Társulás Társulási Tanácsa a Társulási Megállapodás 3. számú módosítását egységes szerkezetbe foglalva megtárgyalta és elfogadja azzal, hogy kerüljön megküldésre törvényességi ellenőrzésre a Csongrád Megyei Kormányhivatal részére.

2. A Társulási Tanács felkéri a Társulási Tanács elnökét, hogy a törvényességi ellenőrzés lefolytatását követően küldje meg a Társulást alkotó tagönkormányzatok képviselő-testületei részére elfogadásra, illetve a törvényességi ellenőrzési vélemény alapján a Társulási Megállapodás szükséges módosításait végezze el és ismételten terjessze a Társulási Tanács elé.”

A Társulási Megállapodás 3. sz. módosítását a határozatban foglaltak szerint 2014.december 16-án megküldésre került a Csongrád Megyei Kormányhivatalnak törvényességi észrevételei megtétele érdekében, melyre választ nem kaptunk. Majd 2015. év elején ismételten megkeresésre került a Kormányhivatal, ahol a Társulást arról informálták, hogy a Kormányhivatalnak nem feladata a Társulási Megállapodás (módosítás) törvényességi ellenőrzése, a Kormányhivatal csak törvényességi felügyeletet gyakorol a társulások felett.

Erre tekintettel 2015. év májusában a Társulásban részes önkormányzatok meghozták a szükséges döntéseket a Társulási Megállapodás 3. számú módosításának érdekében. Utóbb a Csongrád Megyei Kormányhivatal Építésügyi, Hatósági és Törvényességi Felügyeleti Főosztály Törvényességi Felügyeleti Osztály 2015.június 2-án kelt, és a Társulásnak 2015. június 12-én megküldött 1-27/2015.számú átiratában „segítségnyújtást” adott ki, melyben javaslatot tett a Társulási Megállapodás néhány pontjának módosítására, elsősorban Magyarország helyi önkormányzatairól szóló 2011. évi CLXXXIX. törvénynek (Mötv.) való megfeleltetés szempontjából.

A fentiek alapján Kormányhivatal szakmai segítségnyújtása alapján az alábbi módosításokat szükséges megtenni, amely ebben az esetben a Társulási Megállapodás 4. számú módosítása lenne.

1. a Preambulum rendelkezéseinek kiegészítésére, a KEHOP forrásból megvalósuló fejlesztési célokra vonatkozóan;
2. a Csongrád Megyei Kormányhivatal által javasolt módosításokra,
3. a Magyarország helyi önkormányzatairól szóló 2011.évi CLXXXIX. törvény ( a továbbiakban: Mötv.) szerinti módosításokra ,
4. a mellékletek aktualizálására.

A módosítás az előterjesztés 1. sz. mellékletét képezi. A Társulási Megállapodás 4. számú módosítással egységes szerkezetbe foglalt szövege az előterjesztés 2. sz. mellékletét képezi.

**Kiskőrös, 2016. december 9.**

**Domonyi László sk.**

**polgármester**

### HATÁROZAT-TERVEZET

Kiskőrös Város Önkormányzata – mint a Homokhátsági Regionális Hulladékgazdálkodási Önkormányzati Társulás Társult Önkormányzata – Képviselő-testülete a Társulási Megállapodás 4. számú módosítását az előterjesztés 1. számú melléklete szerinti tartalommal, valamint a 4. számú módosítással egységes szerkezetbe foglalt Társulási Megállapodást az előterjesztés 2. sz. melléklete szerinti tartalommal elfogadja és megköti, továbbá felhatalmazza annak Kiskőrös Város Önkormányzata nevében történő aláírására Domonyi László polgármestert.

**Felelős:** polgármester

**Határidő:** értelemszerűen